title: Joris-Karl Huysmans
text: Bak 1879 va Les Soeurs Vatard berpot pu to Zola tarizar. Wori mali bane sare, inafa tanuskuca raston gu rega ruyewer : taneon inaf martig tis wiaf is lingesikaf ton ewavamasa elimuca isu ukinda gu cug tuwavevik vaon soltrakur. Toleon tuwaveva pranton divdomar ise va riwe warlafa dirnura va raf wiceem ke bli exaksar solve Huysmans tir welakolaf is rotatrakurevaf glastedik divdaakes va boikera ke witafa tamava fotisa dem loote « todlik is eskodik ».